কুপিয়ে খুন স্ত্রীকে!

ওয়েব ডেক্স: স্ত্রী’কে নৃশংস ভাবে খুন করে টুকরো টুকরো কাটল স্বামী। খুন করে পুড়িয়ে দেওয়া হল দেহাংশ। শেষে মায়ের সাহায্যে গোয়াল ঘরে পুঁতে দিল স্বামী। নৃশংস হত্যাকাণ্ডের নজির দেখে চমকে উঠলেন স্থানীয় মানুষ। ঘটনাটি ঘটেছে জম্মু-কাশ্মীরের অনন্তনাগের আইসমুকাম পহেলগাঁও এলাকায়। অভিযুক্ত ইমরান খান ও তাঁর মাকে গ্রেফতার করেছে পুলিশ।

পুলিশ সূত্রে খবর, অভিযুক্ত ইমরান খান অনন্ত নাগ জেলার আইসমুকাম এলাকার বাসিন্দা। স্ত্রী শবনব আখতারকে খুন করেছে সে। ঘটনাটি ঘটে ৪ অক্টোবরে৷ তিনমাস পর ঘটনাটি প্রকাশ্যে আসে। ১০ জানুয়ারি গ্রেফতার মূল অভিযুক্ত। তদন্তকারীরা জানিয়েছে, প্রাথমিক তদন্তে ওই ব্যক্তি খুনের কথা স্বীকার করেছে।

আরও পড়ুন: প্রসূতির মৃত্যুতে কড়া নবান্ন, মেদিনীপুরে স্বাস্থ্য দফতরের প্রতিনিধি দল

সূত্রের খবর, স্ত্রীকে খুন করার পর ইমরান নিখোঁজ হওয়ার অভিযোগ দায়ের করে। মৃত ওই মহিলার নাম শবনব। তিনি ইমরানের দ্বিতীয় স্ত্রী। তাঁকে খুন করার পর ফের প্রথম স্ত্রীয়ের সঙ্গে থাকতে শুরু করে ইমরান।

এদিন ম্যাজিস্ট্রেট, তদন্তকারীরা অভিযুক্তের সঙ্গে ঘটনাস্থল পরিদর্শন করেন। ঘটনাস্থল থেকে উদ্ধার হয়েছে মৃত মহিলার চুল, হাড়ের অবশিষ্ঠাংশ এবং মোবাইল ফোন। ইমরান ও তাঁর মায়ের বিরুদ্ধে ভারতীয় ন্যায় সংহিতার 103(1) BNS, 61(2) BNS ধারায় মামলা দায়ের হয়েছে।